b'\n_START_ARTICLE_\nRagnhild Sohlberg\n_START_SECTION_\nBiografi\n_START_PARAGRAPH_\nRagnhild Sohlberg er sosial\xc3\xb8konom fra University of Wisconsin 1974, hvor hun studerte afrikansk historie og Midt\xc3\xb8sten-kunnskap. Hun har en doktorgrad i \xc2\xabPublic Policy Analysis\xc2\xbb fra Rand Graduate School i 1980, hvor hun studerte energikriseproblematikken. Deretter ble hun universitetslektor (Assistant Professor) ved Naval Postgraduate School i California fra 1978 til 1981. I perioden fra 1975 til 1981 hadde hun forskningsoppdrag for Pentagon, deretter ble hun gjesteforsker ved Forsvarets Forskningsanstalt i Stockholm._NEWLINE_I 1982 ble hun planleggingssjef for NEBB, i 1984 fikk hun en tilsvarende jobb hos Norges Teknisk-Naturvitenskapelige Forskningsr\xc3\xa5d. Hun var mye brukt som foreleser i strategisk planlegging, ledelse, verneplikt og n\xc3\xa6ringslivets kompetansebehov. Hun ledet NHOs prosjekt \xc2\xabN\xc3\xa6ringslivets kompetansebehov\xc2\xbb i 1988 og 1989 og var medlem av Den Polytekniske Forenings arbeidsutvalg fra 1988. Hun har ogs\xc3\xa5 hatt rekke andre tillitsverv og var professor II ved Handelsh\xc3\xb8yskolen BI fra 1993 til 2002.'